Sejbo: Jedna od najtežih kriza EU
"Evropa ipak nema drugu alternativu do jačanja zajedničkih temelja," smatra analitičar Nemačkog Maršalovog fonda u SAD. 
Kriza kroz koju prolazi Evropska unija jedna je od najtežih od osnivanja evropskog bloka, smatra Stiven Sejbo. On tvrdi da Evropa prolazi ne samo kroz ekonomsku i dužničku krizu, nego i krizu identiteta, demografsku i imigracionu krizu, kao i krizu socijalne koherentnosti, koja je izbila na videlo u nedavnim britanskim neredima. Međutim, svi ti problemi istovremeno primoravaju Evropljane da udruže snage da bi rešili nastale teškoće, tvrdi naš sagovornik, koji dodaje da Evropa nema drugu alternativu do jačanja zajedničkih temelja. To je glavni razlog zbog kog će da bude nastavljeno kako produbljivanje tako i proširenje tog zapadnog bloka, kaže Sejbo: Naš sagovornik, međutim, priznaje da uspešno rešavanje tekućih evropskih problema iziskuje novu evropsku viziju, za koju kaže da u ovom trenutku ne postoji: Pogonska snaga Evropske unije su sve doskora bili Francuska i Nemačka, koje su pri tom održavale snažne političke i ekonomske veze. Ni to više nije slučaj, kaže Sejbo: Na pitanje da li Vašington i dalje smatra Evropu svojim glavnim geostrateškim partnerom, Sejbo kaže: Americi će u azijskom regionu biti mnogo važniji partneri zemlje kao što su Japan i Australija, što će neminovno dovesti do razvodnjavanja transatlantskog partnerstva, smatra Sejbo. A Evropa, kako kaže, za sada pristaje i na status regionalne a ne globalne sile.